Source: https://www.slov-lex.sk/pravne-predpisy/SK/ZZ/2013/342/20131115.html
Timestamp: 2020-02-25 21:13:11+00:00
Document Index: 3294689

Matched Legal Cases: ['§ 53', '§ 19', '§ 5', '§ 5', '§ 5', '§ 1', '§ 2', '§ 3', '§ 4', '§ 5', '§ 6', '§ 8']

342/2013 Z.z. - Vyhláška Ministerstva pôdohospodárs... - SLOV-LEX
342/2013 Z.z./
342/2013 Z. z.
Časová verzia predpisu účinná od 15.11.2013 do 14.05.2017
z 23. októbra 2013,
ktorou sa ustanovujú podrobnosti o registrácii hydiny a bežcov
Ministerstvo pôdohospodárstva a rozvoja vidieka Slovenskej republiky podľa § 53 písm. g) zákona č. 39/2007 Z. z. o veterinárnej starostlivosti v znení neskorších predpisov (ďalej len „zákon“) ustanovuje:
Registrácia hydiny a bežcov
Držiteľ, ktorý chová viac ako 300 kusov kúr, moriek, husí, kačíc, bažantov, prepelíc (ďalej len „hydina“) alebo viac ako 1 500 kusov hydiny určenej na výkrm alebo viac ako päť kusov bežcov (ďalej len „držiteľ“), vedie register hydiny a bežcov v chove, ktorého vzor je uvedený v prílohe č. 1.
Držiteľ prihlási do centrálneho registra zvierat chov na predpísanom tlačive s názvom „Registrácia chovu“, ktorého vzor je uvedený v prílohe č. 2.
Hlásenie zmien v počte hydiny a bežcov
Držiteľ zasiela právnickej osobe alebo fyzickej osobe poverenej prevádzkovaním počítačovej databázy pre centrálny register zvierat podľa § 19 ods. 1 zákona (ďalej len „poverená osoba“) hlásenie zmien v počte hydiny a bežcov do desiatich dní po uplynutí kalendárneho mesiaca, v ktorom k zmene došlo. Vzor hlásenia zmien v počte hydiny a bežcov je uvedený v prílohe č. 3.
Hlásenie zmien v počte hydiny a bežcov možno zasielať aj elektronickou formou spôsobom určeným podľa § 5 písm. j) zákona.
Register prevádzkovateľa liahne
Prevádzkovateľ liahne vedie register, ktorého vzor je uvedený v prílohe č. 4, a údaje z neho predkladá poverenej osobe.
Prevádzkovateľ liahne prihlási do centrálneho registra zvierat chov na predpísanom tlačive s názvom „Registrácia chovu“.
Hlásenie o mesačnom naskladnení vajec a liahnutí jednodňovej hydiny a bežcov
Prevádzkovateľ liahne zasiela poverenej osobe hlásenie o mesačnom naskladnení vajec a liahnutí jednodňovej hydiny a bežcov do 14 dní po skončení kalendárneho mesiaca. Vzor hlásenia o mesačnom naskladnení vajec a liahnutí jednodňovej hydiny a bežcov je uvedený v prílohe č. 5.
Hlásenie o mesačnom naskladnení vajec a liahnutí jednodňovej hydiny a bežcov možno zasielať aj elektronickou formou spôsobom určeným podľa § 5 písm. j) zákona.
Doklad o premiestnení hydiny a bežcov
Držiteľ, do ktorého chovu sa hydina a bežce premiestnili, alebo prevádzkovateľ liahne zasiela doklad o premiestnení hydiny a bežcov poverenej osobe do desiatich dní po uplynutí kalendárneho mesiaca, v ktorom k premiestneniu došlo. Vzor dokladu o premiestnení hydiny a bežcov je uvedený v prílohe č. 6.
Doklad o premiestnení hydiny a bežcov možno zasielať aj elektronickou formou spôsobom určeným podľa § 5 písm. j) zákona.
Centrálny register hydiny a bežcov
Podkladmi na vedenie centrálneho registra hydiny a bežcov sú register hydiny a bežcov v chove, register prevádzkovateľa liahne, hlásenie zmien v počte hydiny a bežcov, hlásenie o mesačnom naskladnení vajec a liahnutí jednodňovej hydiny a bežcov a doklad o premiestnení hydiny a bežcov.
Register chovov obsahuje tieto údaje
o chove:
registračné číslo chovu,
názov a adresu miesta chovu,
druh, kategóriu hydiny a bežcov a charakter chovu,
o držiteľovi alebo vlastníkovi:
meno, priezvisko a dátum narodenia, ak ide o fyzickú osobu alebo fyzickú osobu - podnikateľa, alebo obchodné meno, identifikačné číslo organizácie, ak je pridelené, a meno, priezvisko, dátum narodenia a miesto trvalého pobytu štatutárneho zástupcu, ak ide o právnickú osobu,
miesto trvalého pobytu fyzickej osoby alebo fyzickej osoby - podnikateľa alebo sídlo právnickej osoby,
o zvierati:
počet hydiny a bežcov v chove,
zmeny v počte hydiny a bežcov držaných v chove od ich naskladnenia do vyskladnenia a dátum zmien,
registračné číslo chovu, prevádzkarne na spracovanie hydiny a bežcov, prevádzkarne na spracovanie živočíšnych vedľajších produktov, odkiaľ alebo kam bola hydina a bežce premiestnené, a kód krajiny, ak ide o hydinu a bežce dovezené alebo vyvezené.
Register liahní obsahuje údaje
o liahni:
registračné číslo liahne,
názov a adresu liahne,
miesto trvalého pobytu alebo sídlo prevádzkovateľa liahne,
o liahnutí a premiestnení hydiny a bežcov:
počet naskladnených vajec,
liahnutie a predaj jednodňovej hydiny a bežcov podľa druhu, kategórie hydiny a bežcov a charakteru chovu v kalendárnom mesiaci,
registračné číslo odberateľa a kód krajiny, ak ide o vyvezenú jednodňovú hydinu a bežce.
Táto vyhláška bola prijatá v súlade s právne záväzným aktom Európskej únie v oblasti technických noriem a technických predpisov.1)
Táto vyhláška nadobúda účinnosť 15. novembra 2013.
Príloha č. 1 k vyhláške č. 342/2013 Z. z.
Register hydiny a bežcov v chove
Prevziať prílohu - príloha 01
Príloha č. 2 k vyhláške č. 342/2013 Z. z.
Registrácia chovu
Prevziať prílohu - príloha 02
Príloha č. 3 k vyhláške č. 342/2013 Z. z.
Prevziať prílohu - príloha 03
Príloha č. 4 k vyhláške č. 342/2013 Z. z.
Príloha č. 5 k vyhláške č. 342/2013 Z. z.
Prevziať prílohu - príloha 05
Príloha č. 6 k vyhláške č. 342/2013 Z. z.
Smernica Európskeho parlamentu a Rady 98/34/ES z 22. júna 1998 o postupe pri poskytovaní informácií v oblasti technických noriem a predpisov (Mimoriadne vydanie Ú. v. EÚ, kap. 3/zv. 20) v platnom znení.
§ 1 Registrácia hydiny a bežcov
§ 2 Hlásenie zmien v počte hydiny a bežcov
§ 3 Register prevádzkovateľa liahne
§ 4 Hlásenie o mesačnom naskladnení vajec a liahnutí jednodňovej hydiny a bežcov
§ 5 Doklad o premiestnení hydiny a bežcov
§ 6 Centrálny register hydiny a bežcov
§ 8 Účinnosť
39/2007 Z. z. Zákon o veterinárnej starostlivosti
103/2017 Z. z. Vyhláška Ministerstva pôdohospodárstva a rozvoja vidieka Slovenskej republiky, ktorou sa mení a dopĺňa vyhláška Ministerstva pôdohospodárstva a rozvoja vidieka Slovenskej republiky č. 342/2013 Z. z., ktorou sa ustanovujú podrobnosti o registrácii hydiny a bežcov
Číslo: 342/2013 Z. z.
Názov: Vyhláška Ministerstva pôdohospodárstva a rozvoja vidieka Slovenskej republiky, ktorou sa ustanovujú podrobnosti o registrácii hydiny a bežcov
Dátum schválenia: 23.10.2013
Dátum vyhlásenia: 01.11.2013
Dátum účinnosti od: 15.11.2013
Dátum účinnosti do: 14.05.2017
Nachádza sa v čiastke: 86/2013
2. 15.11.2013 - 14.05.2017
3. 15.05.2017 - 103/2017 Z. z.